CELEX: 31999R1545
Language: el
Date: 1999-07-14 00:00:00
Title: Κανονισμός (ΕΚ) αριθ. 1545/1999 της Επιτροπής, της 14ης Ιουλίου 1999, για την τροποποίηση του κανονισμού (ΕΚ) αριθ. 1091/94 που καθορίζει ορισμένες λεπτομέρειες εφαρμογής του κανονισμού (ΕΟΚ) αριθ. 3528/86 του Συμβουλίου για την προστασία των δασών στην Κοινότητα από την ατμοσφαιρική ρύπανση

Avis juridique important

|

31999R1545

Κανονισμός (ΕΚ) αριθ. 1545/1999 της Επιτροπής, της 14ης Ιουλίου 1999, για την τροποποίηση του κανονισμού (ΕΚ) αριθ. 1091/94 που καθορίζει ορισμένες λεπτομέρειες εφαρμογής του κανονισμού (ΕΟΚ) αριθ. 3528/86 του Συμβουλίου για την προστασία των δασών στην Κοινότητα από την ατμοσφαιρική ρύπανση  

Επίσημη Εφημερίδα αριθ. L 180 της 15/07/1999 σ. 0009 - 0032

ΚΑΝΟΝΙΣΜΟΣ (ΕΚ) αριθ. 1545/1999 ΤΗΣ ΕΠΙΤΡΟΠΗΣτης 14ης Ιουλίου 1999για την τροποποίηση του κανονισμού (ΕΚ) αριθ. 1091/94 που καθορίζει ορισμένες λεπτομέρειες εφαρμογής του κανονισμού (ΕΟΚ) αριθ. 3528/86 του Συμβουλίου για την προστασία των δασών στην Κοινότητα από την ατμοσφαιρική ρύπανσηΗ ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,Έχοντας υπόψη:τη συνθήκη για την ίδρυση της Ευρωπαϊκής Κοινότητας,τον κανονισμό (ΕΟΚ) αριθ. 3528/86 του Συμβουλίου, της 17ης Νοεμβρίου 1986, για την προστασία των δασών στην Κοινότητα από την ατμοσφαιρική ρύπανση(1), όπως τροποποιήθηκε τελευταία από τον κανονισμό (ΕΚ) αριθ. 307/97(2), και ιδίως το άρθρο 3 παράγραφος 2,Εκτιμώντας:(1) ότι, σύμφωνα με το άρθρο 2 παράγραφος 1 τρίτη περίπτωση του κανονισμού (ΕΟΚ) αριθ. 3528/86, στόχος της κοινοτικής δράσης είναι να βοηθήσει τα κράτη μέλη να πραγματοποιούν εντατική και συνεχή επιτήρηση των δασικών οικοσυστημάτων στα μόνιμα δασομετάχια παρατηρήσεων·(2) ότι, σύμφωνα με το άρθρο 2 παράγραφος 2 του κανονισμού (ΕΟΚ) αριθ. 3528/86, τα κράτη μέλη υποβάλουν στην Επιτροπή τα στοιχεία που συλλέγουν από το δίκτυο μόνιμων δασοτεμαχίων παρατηρήσεων για την εντατική και συνεχή επιτήρηση·(3) ότι το δίκτυο αυτό έχει συγκροτηθεί στα κράτη μέλη σύμφωνα με το παράρτημα Ι του κανονισμού (ΕΚ) αριθ. 1091/94 της Επιτροπής(3), όπως τροποποιήθηκε τελευταία από τον κανονισμό (ΕΚ) αριθ. 1390/97(4)· ότι η κοινή μεθοδολογία και μορφή για την υποβολή των στοιχείων από τη συνεχή καταγραφή της κατάστασης της κόμης, την καταγραφή της κατάστασης του εδάφους και του φυλλώματος, τις μετρήσεις επαύξησης και εναποθέσεων, τις μετεωρολογικές παρατηρήσεις και την παρακολούθηση εδαφικών διαλυμάτων, έχουν καθοριστεί στα παραρτήματα ΙΙΙ έως Χ του κανονισμού (ΕΚ) αριθ. 1091/94·(4) ότι έχουν ήδη καταγραφεί τα αποτελέσματα της συλλογής και της ανάλυσης εδαφικού διαλύματος και ότι πρέπει να προστεθεί στον κανονισμό (ΕΚ) αριθ. 1091/94 η κοινή μεθοδολογία και μορφή για την υποβολή των στοιχείων· ότι πρέπει να υπάρξει ενημέρωση της κοινής μεθοδολογίας μετρήσεων μετεωρολογίας·(5) ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της μόνιμης επιτροπής δασοκομίας,ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:Άρθρο 1Ο κανονισμός (ΕΚ) αριθ. 1091/94 τροποποιείται ως εξής:1. Στο άρθρο 1, η παράγραφος 2 αντικαθίσταται από το ακόλουθο κείμενο: "Στα μόνιμα δασοτεμάχια παρατηρήσεων πραγματοποιείται εντατική και συνεχής επιτήρηση των δασικών οικοσυστημάτων. Η επιτήρηση αυτή περιλαμβάνει τη συνεχή καταγραφή της κατάστασης της κόμης, την καταγραφή της κατάστασης του εδάφους και του φυλλώματος, μετρήσεις των μεταβολών της επαύξησης, ποσοστά εναποθέσεων, μετεωρολογικές μετρήσεις, δειγματοληψία και ανάλυση εδαφικών διαλυμάτων, καθώς και την αξιολόγηση της βλάστησης του εδάφους σύμφωνα με αντικειμενικές μεθόδους δειγματοληψίας. Τα στοιχεία αυτά αναλύονται σύμφωνα με τις καθιερωμένες μεθόδους.".2. Στο άρθρο 1, η παράγραφος 4 αντικαθίσταται από το ακόλουθο κείμενο: "Οι τεχνικές λεπτομέρειες σχετικά με τις διατάξεις του παρόντος άρθρου καθορίζονται στα παραρτήματα ΙΙΙ έως ΧΙ.".3. Στο άρθρο 2 παράγραφος 1, μετά την τελευταία περίπτωση προστίθεται η ακόλουθη περίπτωση: "- για την πραγματοποίηση της αξιολόγησης της βλάστησης του εδάφους.".4. Το παράρτημα Ι αντικαθίσταται από το παράρτημα Ι του παρόντος κανονισμού.5. Το παράρτημα ΙΙ αντικαθίσταται από το παράρτημα ΙΙ του παρόντος κανονισμού.6. Το παράρτημα VIIα τροποποιείται σύμφωνα με το παράρτημα ΙΙΙ του παρόντος κανονισμού.7. Το παράρτημα ΙΧ αντικαθίσταται από το παράρτημα IV του παρόντος κανονισμού.8. Το παράρτημα V του παρόντος κανονισμού προστίθεται ως παράρτημα ΧΙ.Άρθρο 2Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.Βρυξέλλες, 14 Ιουλίου 1999.Για την ΕπιτροπήFranz FISCHLERΜέλος της Επιτροπής(1) ΕΕ L 326 της 21.11.1986, σ. 2.(2) ΕΕ L 51 της 21.2.1997, σ. 9.(3) ΕΕ L 125 της 18.5.1994, σ. 1.(4) ΕΕ L 190 της 19.7.1997, σ. 3.ΠΑΡΑΡΤΗΜΑ IΤο παράρτημα Ι του κανονισμού (ΕΚ) αριθ. 1091/94 αντικαθίσταται από το ακόλουθο παράρτημα: "ΠΑΡΑΡΤΗΜΑ IΚΟΙΝΕΣ ΜΕΘΟΔΟΙ ΓΙΑ ΤΗΝ ΕΓΚΑΤΑΣΤΑΣΗ ΔΙΚΤΥΟΥ ΜΟΝΙΜΩΝ ΠΑΡΑΤΗΡΗΤΗΡΙΩΝ ΜΕ ΣΤΟΧΟ ΤΗΝ ΕΝΤΑΤΙΚΗ ΚΑΙ ΣΥΝΕΧΗ ΠΑΡΑΚΟΛΟΥΘΗΣΗ(Άρθρο 2 παράγραφος 1 του κανονισμού (ΕΟΚ) αριθ. 3528/86 και των τροποποιήσεών του)I. Γενικές παρατηρήσειςΗ δράση που αναφέρεται στο άρθρο 2 παράγραφος 1 του κανονισμού (ΕΟΚ) αριθ. 3528/86 και στις τροποποιήσεις του έχει στόχο τη δημιουργία ενός δικτύου μονίμων παρατηρητηρίων στα κράτη μέλη της Κοινότητας και τη συλλογή δεδομένων μέσω της εντατικής και συνεχούς παρακολούθησης.Οι στόχοι της εν λόγω δράσης είναι:- η διεξαγωγή εντατικής και συνεχούς παρακολούθησης των δασικών οικοσυστημάτων σε σχέση με τις ζημίες που προκαλούνται από την ατμοσφαιρική ρύπανση και τους άλλους παράγοντες που επηρεάζουν την κατάσταση των δασών,- η βελτίωση των γνώσεων όσον αφορά τη σχέση αιτίου-αιτιατού ανάμεσα στις αλλαγές στα δασικά οικοσυστήματα και τους παράγοντες που τα επηρεάζουν, ιδίως όσον αφορά την ατμοσφαιρική ρύπανση, με τη μέθοδο της συγκέντρωσης σε μια συγκεκριμένη τοποθεσία διαφόρων μετρήσεων και του ελέγχου των δασικών οικοσυστημάτων και των συστατικών τους,- η απόκτηση πληροφοριών για την εξέλιξη ορισμένων δασικών οικοσυστημάτων στην Κοινότητα.II. Η δημιουργία του δικτύου μόνιμων παρατηρητηρίωνII.1. Επιλογή των παρατηρητηρίωνΤα κράτη μέλη επέλεξαν μέχρι τις 30 Ιουνίου 1994 έναν επαρκώς μεγάλο αριθμό μόνιμων παρατηρητηρίων μέσα στην επικράτειά τους. Από τότε, ορισμένα κράτη μέλη έχουν συμπληρώσει το εθνικό πρόγραμμά τους εντατικής παρακολούθησης με πρόσθετα παρατηρητήρια. Ο μέγιστος αριθμός των παρατηρητηρίων αυτών θα πρέπει καταρχήν να περιορίζεται για κάθε κράτος μέλος σε 15 παρατηρητήρια, αλλά τα κράτη μέλη επιτρέπεται να επιλέξουν έναν μεγαλύτερο αριθμό παρατηρητηρίων, υπό τον όρο ότι ο αριθμός δεν θα υπερβεί το 20 % του αριθμού των εθνικών παρατηρητήριων της Κοινότητας βάσει τετραγωνικού κανάβου 16Χ16 χιλιομέτρων [κανονισμός (ΕΟΚ) αριθ. 1696/87].Τα κράτη μέλη είναι αρμόδια για την επιλογή αυτών των παρατηρητηρίων υπό τον όρο της τήρησης των ακόλουθων κριτηρίων επιλογής:- η γεωγραφική θέση των παρατηρητηρίων πρέπει να είναι τέτοια ώστε να αντιπροσωπεύονται τα σημαντικότερα είδη δασών και οι πιο διαδεδομένες συνθήκες καλλιέργειας, στη σχετική χώρα,- το ελάχιστο μέγεθος ενός παρατηρητηρίου πρέπει να είναι 0,25 εκτάρια μετρημένα επί οριζοντίου επιπέδου,- για την ελαχιστοποίηση των επιπτώσεων από τις δραστηριότητες στις γύρω περιοχές, το παρατηρητήριο θα περιβάλλεται από ρυθμιστική ζώνη. Το πραγματικό πλάτος της ζώνης εξαρτάται από τον τύπο και την ηλικία του δάσους. Εάν η περιοχή του παρατηρητηρίου και της γύρω περιοχής είναι ομοιόμορφη όσον αφορά το ύψος και τη δομή της ηλικίας των δένδρων, το πλάτος της ρυθμιστικής ζώνης μπορεί να περιοριστεί σε πέντε ή δέκα μέτρα. Εάν η δασική περιοχή, στην οποία βρίσκεται το παρατηρητήριο, αποτελείται από μεικτές δασοσυστάδες, διαφορετικά είδη ή δομή ηλικίας, η ρυθμιστική ζώνη θα διευρυνθεί μέχρι το πενταπλάσιο του εν δυνάμει μέγιστου ύψους του δάσους στην περιοχή του παρατηρητηρίου,- επειδή το παρατηρητήριο θα πρέπει να διατίθεται για μακρόχρονη παρακολούθηση, είναι απαραίτητο να υπάρχει σαφής σήμανση των γωνιών ή/και των ορίων επόπτευσης και κάθε δένδρο που χρησιμοποιείται ως δείγμα στο παρατηρητήριο να είναι μονίμως αριθμημένο,- πρέπει να υπάρχει ανά πάσα στιγμή εύκολη πρόσβαση στα παρατηρητήρια και δεν πρέπει να υπάρχει κανένας περιορισμός ως προς την πρόσβαση και τη δειγματοληψία,- δεν πρέπει να υπάρχουν διαφορές στη διαχείριση του παρατηρητηρίου, της ρυθμιστικής ζώνης και του περιβάλλοντος δάσους (π.χ. τα μέτρα διαχείρισης πρέπει να είναι παρόμοια, ενώ η παρενόχληση από την παρακολούθηση πρέπει επίσης να περιορίζεται στο ελάχιστο),- πρέπει να αποτρέπεται η άμεση ρύπανση από γνωστές πηγές της περιοχής. Τα παρατηρητήρια δεν πρέπει να βρίσκονται στο άμεσο περιβάλλον γεωργικών εκμεταλλεύσεων, ούτε πολύ κοντά σε κύριες οδικές αρτηρίες ή σε άμεση γειτνίαση με ρυπογόνες βιομηχανίες,- πρέπει να υπάρχει επαρκής αριθμός δένδρων για δειγματοληψία εντός του παρατηρητηρίου ή κοντά σε αυτό,- τα παρατηρητήρια και η ρυθμιστική ζώνη πρέπει να έχουν όσο το δυνατόν μεγαλύτερη ομοιογένεια όσον αφορά τα είδη ή την ανάμειξη ειδών, την ηλικία, το μέγεθος, το έδαφος και την κλίση του εδάφους,- τα παρατηρητήρια πρέπει να βρίσκονται σε επαρκή απόσταση από τις παρυφές του δάσους.Συνιστάται να επιλέγονται παρατηρητήρια που βρίσκονται υπό παρακολούθηση κατά τη διάρκεια των τελευταίων ετών στο πλαίσιο του κανονισμού (ΕΟΚ) αριθ. 3528/86 ή άλλων προγραμμάτων. Σε περίπτωση που πρέπει να επιλεγούν περισσότερα παρατηρητήρια, συνιστάται τα παρατηρητήρια αυτά να είναι παρόμοια ή να βρίσκονται κοντά στα υπάρχοντα παρατηρητήρια του κοινοτικού δικτύου παρατηρητηρίων των 16 χιλιομέτρων επί 16 χιλιόμετρα και η θέση των παρατηρητηρίων αυτών να είναι τέτοια που να είναι δυνατόν να χρησιμοποιηθούν στοιχεία από άλλες πηγές (π.χ. μετεωρολογικούς σταθμούς).II.2. Εγκατάσταση και τεκμηρίωση του παρατηρητηρίουΤα κράτη μέλη υπέβαλαν στην Επιτροπή το 1994 γενικά στοιχεία και λεπτομερή περιγραφή για κάθε παρατηρητήριο.Η λεπτομερής περιγραφή του παρατηρητηρίου πρέπει να περιλαμβάνει την ακριβή του τοποθεσία, ενώ πρέπει να συνταχθεί τοπογραφικός χάρτης που θα δείχνει τη μόνιμη σήμανση των γωνιών και των ορίων επόπτευσης του παρατηρητηρίου, τον αριθμό των δένδρων που βρίσκονται σε αυτό και κάθε άλλα σχετικά μόνιμα στοιχεία που βρίσκονται σε αυτό ή γύρω από αυτό (π.χ. οδοί, ποτάμια). Στο μέλλον, στο χάρτη αυτό θα πρέπει επίσης να καταγράφεται η ακριβής θέση των σημείων δειγματοληψίας (π.χ. φρεάτια).II.3. Ορισμός ενός υποπαρατηρητηρίουΚαταρχήν, όλα τα δένδρα που βρίσκονται σε όλη την έκταση του παρατηρητήριου πρέπει να περιλαμβάνονται στο δείγμα για την αξιολόγηση της κατάστασης της κόμης (π.χ. απογραφή της κατάστασης της κόμης, αξιολόγηση της αύξησης). Σε περίπτωση που ένα παρατηρητήριο έχει πολλά δένδρα (π.χ. πυκνόφυτη δασοσυστάδα), για τη διεξαγωγή αυτών των μελετών μπορεί να ορισθεί ένα υποπαρατηρητήριο. Το μέγεθος του υποπαρατηρητηρίου κατά τη στιγμή της εγκατάστασης του παρατηρητηρίου πρέπει να είναι αρκετά μεγάλο ώστε να παρέχει αξιόπιστες εκτιμήσεις για τις εν λόγω μελέτες για περίοδο τουλάχιστον 20 ετών, κατά προτίμηση καθόλη τη διάρκεια ζωής της δασοσυστάδας. Κατά τη διάρκεια αυτής της περιόδου, πρέπει να υπάρχει ένας ελάχιστος αριθμός τουλάχιστον 20 δένδρων στο υποπαρατηρητήριο.II.4. Γενικές πληροφορίες για κάθε παρατηρητήριοΚατά την εγκατάσταση του παρατηρητηρίου και την πραγματοποίηση των πρώτων μελετών, πρέπει να συλλέγονται οι ακόλουθες γενικές πληροφορίες για κάθε μόνιμο παρατηρητήριο με στόχο την εντατική και συνεχή παρακολούθηση:>ΘΕΣΗ ΠΙΝΑΚΑ>Σε περίπτωση εγκατάστασης πρόσθετων παρατηρήσεων για τη συμπλήρωση του εθνικού εντατικού προγράμματος παρακολούθησης, τα κράτη μέλη πρέπει να υποβάλουν στην Επιτροπή για κάθε παρατηρητήριο που βρίσκεται σε λειτουργία τα στοιχεία που συλλέγονται κατά τη διάρκεια της εγκατάστασης με τη χρήση ενός φακέλου δεδομένων (βλέπε παράρτημα VIIα, έντυπο 1α) και εκθέσεων (βλέπε παράρτημα VIIα, έντυπο 1β, μέχρι το τέλος του έτους κατά το οποίο έλαβε χώρα η εγκατάσταση. Σημαντικές πληροφορίες που προκύπτουν κατά τη διάρκεια των ετών παρακολούθησης, θα υποβάλλονται ετησίως με την χρήση των εντύπων 1α και 1β (παράρτημα VII). Τα άλλα στοιχεία υποβάλλονται αμέσως μετά την πραγματοποίηση της πρώτης σχετικής μελέτης και θα ενημερώνονται όποτε αυτό είναι αναγκαίο.III. Αντικατάσταση κατεστραμμένων παρατηρητηρίωνIII.1. Γενικές παρατηρήσειςΗ επιλογή των παρατηρητηρίων εντατικής παρακολούθησης υπάγεται στην αρμοδιότητα των κρατών μελών. Για την επιλογή αυτή, ορίζεται ένας αριθμός κριτηρίων επιλογής στο παρόν παράρτημα. Τα περισσότερα κράτη μέλη ανέπτυξαν τη δική τους στρατηγική για την παρακολούθηση των εθνικών δασικών οικοσυστημάτων τους, με στόχο την παρατήρηση των σημαντικότερων ειδών δένδρων και των συνθηκών ανάπτυξης.Παρά το γεγονός ότι η επιλογή των παρατηρητηρίων έπρεπε να γίνει κατά τρόπο ώστε να εξασφαλίζεται η μακροχρόνια παρακολούθηση, είναι πάντοτε δυνατή μια πρόωρη καταστροφή του παρατηρητηρίου, λόγω πυρκαγιάς, κ.λπ. Σε ορισμένες περιπτώσεις, ένας αριθμός τελικών δειγματοληψιών μπορεί ακόμη να διεξαχθεί πριν την εξαφάνιση όλων των δένδρων του παρατηρητηρίου. Το επόμενο βήμα θα ήταν η επισκόπηση της στρατηγικής που χρησιμοποιήθηκε για τα κριτήρια επιλογής και η λήψη αποφάσεων σχετικά με τα κριτήρια επιλογής που πρέπει να εφαρμόζονται στη διαδικασία επιλογής του νέου παρατηρητηρίου.III.2. Κλείσιμο παρατηρητηρίουΘα πρέπει να εκμεταλλευόμαστε την ευκαιρία για τη διενέργεια ορισμένων τελευταίων μετρήσεων/αξιολογήσεων. Εάν είναι ακόμη δυνατόν πριν την (τελική) καταστροφή του παρατηρητηρίου, μπορεί να πραγματοποιηθεί δειγματοληψία (καταστροφής) των παρακολουθούμενων δένδρων του παρατηρητηρίου. Μετά την πτώση τους, μπορεί να μετρηθεί το ακριβές μήκος του δένδρου, να ληφθούν δίσκοι κορμού και να διεξαχθεί ακριβής δειγματοληψία φυλλώματος.III.3. ΣτρατηγικήΗ στρατηγική παρακολούθησης στα περισσότερα κράτη μέλη περιλαμβάνει απόψεις σχετικά με τη δασική περιοχή, το δασικό οικοσύστημα, τα είδη δένδρων και συχνά επίσης απόψεις που αφορούν το έδαφος, τη μετεωρολογία και τα επίπεδα εναπόθεσης. Όταν πρέπει να αντικατασταθεί ένα παρατηρητήριο, πρέπει να εκμεταλλευόμαστε την ευκαιρία προκειμένου να επαληθεύσουμε εάν η αρχική στρατηγική είναι ακόμη αξιόπιστη και πως μπορεί καλύτερα να πληρωθεί το χάσμα. Στο πλαίσιο αυτό, πρέπει να λαμβάνεται υπόψη ότι εκτός από τις αρχικές μελέτες (κατάσταση κόμης, εδάφους, φυλλώματος και επαύξησης) προστέθηκαν συμπληρωματικές μελέτες στο πρόγραμμα κατά τη διάρκεια των τελευταίων ετών [εναπόθεση, μετεωρολογία, εδαφικό διάλυμα, βλάστηση εδάφους, τηλεπισκόπιση(1)]. Κατά συνέπεια, συνιστάται να λαμβάνεται υπόψη η εξέλιξη του εντατικού προγράμματος παρακολούθησης κατά τη σχεδίαση της αντικατάστασης των παρατηρητηρίων.Γενικά, ωστόσο, θα ήταν επιθυμητό τα νέα παρατηρητήρια να βρίσκονται στην ίδια περιοχή και να διαθέτουν τον ίδιο τύπο εδάφους, επίπεδο εναπόθεσης και είδη δένδρων όπως τα κατεστραμμένα παρατηρητήρια.III.4. Επανεγκατάσταση παρατηρητηρίουΓια την επιλογή νέων παρατηρητηρίων, εφαρμόζονται τα ίδια κριτήρια επιλογής όπως και για τα κατεστραμμένα παρατηρητήρια. Μετά την εγκατάσταση των νέων παρατηρητηρίων, ορισμένες μελέτες, οι οποίες επαναλαμβάνονται μετά από αρκετό χρονικό διάστημα, θα πρέπει να διεξαχθούν το συντομότερο δυνατό (δηλαδή μελέτες εδάφους και τηλεπισκόπισης). Δεδομένου ότι οι μελέτες κατάστασης της κόμης και του φυλλώματος πραγματοποιούνται κάθε έτος ή κάθε δύο έτη, δεν είναι αναγκαία πρόσθετη μελέτη του είδους αυτού αμέσως μετά την εγκατάσταση του παρατηρητηρίου. Στην περίπτωση κατά την οποία η επόμενη τακτική μελέτη επαύξησης έχει προγραμματιστεί μετά από τρία έτη από την εγκατάσταση του παρατηρητήριου, θα πρέπει να διεξαχθούν μετρήσεις επαύξησης αμέσως μετά την εγκατάσταση του παρατηρητηρίου.III.5. Ειδικά σημεία στα οποία εφιστάται η προσοχήΤα επανεγκαθιστάμενα παρατηρητήρια θα πρέπει να λαμβάνουν νέο αριθμό. Τα κράτη μέλη υποβάλουν στην Επιτροπή, κατά την επόμενη τακτική υποβολή δεδομένων, στοιχεία σχετικά με τους λόγους αντικατάστασης του παρατηρητηρίου, τα αποτελέσματα των τελευταίων παρατηρήσεων/μετρήσεων που πραγματοποιήθηκαν και τα κριτήρια που εφαρμόστηκαν για την επιλογή των νέων παρατηρητηρίων.(1) Οι τεχνικές λεπτομέρειες για την προαιρετική εφαρμογή της εναέριας φωτογράφησης για την ενταντική παρακολούθηση των παρατηρητηρίων καθορίζονται στο εγχειρίδιο για τις εφαρμογές τηλεπισκόπησης που εκδόθηκε από την Ευρωπαϊκή Επιτροπή.".ΠΑΡΑΡΤΗΜΑ ΙΙΤο παράρτημα ΙΙ του κανονισμού (ΕΚ) αριθ. 1091/94 αντικαθίσταται από το ακόλουθο παράρτημα: "ΠΑΡΑΡΤΗΜΑ ΙΙΑΙΤΗΣΕΙΣ ΓΙΑ ΤΗ ΧΟΡΗΓΗΣΗ ΕΝΙΣΧΥΣΗΣ ΑΠΟ ΤΗΝ ΚΟΙΝΟΤΗΤΑ ΣΤΟ ΠΛΑΙΣΙΟ ΤΩΝ ΜΕΤΡΩΝ ΠΟΥ ΠΡΕΠΕΙ ΝΑ ΕΚΤΕΛΟΥΝΤΑΙ ΣΥΜΦΩΝΑ ΜΕ ΤΟ ΑΡΘΡΟ 2 ΤΟΥ ΚΑΝΟΝΙΣΜΟΥ (ΕΟΚ) ΑΡΙΘ. 3528/86 ΚΑΙ ΤΩΝ ΤΡΟΠΟΠΟΙΗΣΕΩΝ ΤΟΥΟι αιτήσεις για τη χορήγηση ενίσχυσης πρέπει να υποβάλλονται σύμφωνα με το παράρτημα Α του κανονισμού (ΕΟΚ) αριθ. 526/87 της Επιτροπής(1) και να συνοδεύονται από περίληψη των κατωτέρω στοιχείων και από τον πλήρη πίνακα που περιλαμβάνεται στο παρόν παράρτημα ως έντυπο 2α.Για κάθε ένα από τα μέτρα που εφαρμόζονται σύμφωνα με το άρθρο 2, πρέπει να δίνονται πληροφορίες για τα ακόλουθα θέματα:1. Συνοπτική παρουσίαση των μέτρων2. ΑιτώνΣχέση μεταξύ του αιτούντος και των μέτρων3. Αρμόδια υπηρεσία για την εκτέλεση των μέτρωνΑντικείμενο και πεδίο των βασικών δραστηριοτήτων της υπηρεσίας4. Λεπτομερής περιγραφή των μέτρων όπου:α) Τα μέτρα αφορούν τη δημιουργία ή την επέκταση δικτύου μόνιμων παρατηρητηρίων για την εντατική και συνεχή παρακολούθηση:1. Περιγραφή της υπάρχουσας κατάστασης.2. Γεωγραφική θέση και έκταση της εξεταζόμενης περιοχής (περιοχών) (+ χαρτογραφικό έγγραφο).3. Αριθμός μόνιμων παρατηρητηρίων.β) Τα μέτρα αφορούν τη θέσπιση και πραγματοποίηση απογραφής της κατάστασης της κόμης των δένδρων στα μόνιμα παρατηρητήρια:1. Περιγραφή της υπάρχουσας κατάστασης.2. Αριθμός παρατηρητηρίων, τα οποία θα περιληφθούν στην απογραφή της κατάστασης της κόμης των δένδρων (έντυπο 2α).3. Λεπτομερής περιγραφή της διαδικασίας δειγματοληψίας που ακολουθείται σε επίπεδο παρατηρητηρίου (αριθμός δένδρων, σήμανση κ.λπ.).4. Αναφορά του χρονοδιαγράμματος για την εκτέλεση των προβλεπόμενων μέτρων (έντυπο 2β).γ) Τα μέτρα αφορούν τη θέσπιση και πραγματοποίηση απογραφής της κατάστασης του εδάφους στα μόνιμα παρατηρητήρια:1. Περιγραφή της υπάρχουσας κατάστασης.2. Αριθμός μόνιμων παρατηρητηρίων, τα οποία πρέπει να περιληφθούν στην απογραφή της κατάστασης του εδάφους (έντυπο 2α).3. Λεπτομερής περιγραφή των διαδικασιών δειγματοληψίας που ακολουθούνται σε επίπεδο παρατηρητηρίου (αριθμός μεμονωμένων δειγμάτων, περιγραφή των χαρακτηριστικών του εδάφους κ.λπ.).4. Λεπτομερής περιγραφή των παραμέτρων που πρέπει να καθοριστούν και των μεθόδων ανάλυσης που πρέπει να εφαρμοστούν, συμπεριλαμβανομένης της σαφούς περιγραφής οποιασδήποτε βαθμονόμησης, διόρθωσης ή/και εκ νέου υπολογισμού που απαιτούνται, προκειμένου να καταστούν τα αποτελέσματα συμβατά με τα αποτελέσματα που έχουν αναλυθεί σύμφωνα με τις εγκεκριμένες μεθόδους.5. Αναφορά του χρονοδιαγράμματος για την εκτέλεση των προβλεπόμενων μέτρων (έντυπο 2β).δ) Τα μέτρα αφορούν τη θέσπιση και πραγματοποίηση απογραφής για την κατάσταση του φυλλώματος των δένδρων στα μόνιμα παρατηρητήρια:1. Περιγραφή της υπάρχουσας κατάστασης.2. Αριθμός μόνιμων παρατηρητηρίων τα οποία πρέπει να περιληφθούν στην απογραφή της κατάστασης του φυλλώματος (έντυπο 2α).3. Λεπτομερής περιγραφή των διαδικασιών δειγματοληψίας που ακολουθούνται σε επίπεδο παρατηρητηρίου (αριθμός μεμονωμένων δειγμάτων, περιγραφή κ.λπ.).4. Λεπτομερής περιγραφή των παραμέτρων που πρέπει να καθοριστούν και των μεθόδων ανάλυσης που πρέπει να εφαρμοστούν, περιλαμβανομένης της σαφούς περιγραφής οποιασδήποτε βαθμονόμησης, διόρθωσης ή/και εκ νέου υπολογισμού που απαιτούνται για να καταστούν τα αποτελέσματα συμβατά.5. Αναφορά του χρονοδιαγράμματος για την εκτέλεση των προβλεπόμενων μέτρων (έντυπο 2β).ε) Τα μέτρα αφορούν τη θέσπιση και πραγματοποίηση μετρήσεων των αυξητικών μεταβολών στα μόνιμα παρατηρητήρια:1. Περιγραφή της τρέχουσας κατάστασης.2. Αριθμός μόνιμων παρατηρητηρίων που πρέπει να περιληφθούν στις αυξητικές μετρήσεις (έντυπο 2α).3. Λεπτομερής περιγραφή των διαδικασιών μέτρησης σε επίπεδο παρατηρητηρίου (αριθμός μεμονωμένων δειγμάτων, περιγραφή κ.λπ.).4. Λεπτομερής περιγραφή των παραμέτρων που πρέπει να καθοριστούν και των μεθόδων ανάλυσης που θα εφαρμοστούν, συμπεριλαμβανομένης της σαφούς περιγραφής οποιασδήποτε βαθμονόμησης, διόρθωσης ή/και εκ νέου υπολογισμού που απαιτούνται για να καταστούν τα αποτελέσματα συμβατά με τα αποτελέσματα που αναλύονται σύμφωνα με τις εγκεκριμένες μεθόδους·5. Αναφορά του χρονοδιαγράμματος για την εκτέλεση των προβλεπόμενων μέτρων (έντυπο 2β).στ) Τα μέτρα αφορούν τη θέσπιση και πραγματοποίηση των μετρήσεων των ποσοστών όξινων εναποθέσεων στα μόνιμα παρατηρητήρια:1. Περιγραφή της τρέχουσας κατάστασης.2. Αριθμός μόνιμων παρατηρητηρίων τα οποία πρέπει να περιληφθούν στις μετρήσεις για τις εναποθέσεις (έντυπο 2α).3. Λεπτομερής περιγραφή των διαδικασιών μέτρησης που ακολουθούνται σε επίπεδο παρατηρητηρίου (αριθμός μετρήσεων, περιγραφή κ.λπ.).4. Λεπτομερής περιγραφή των παραμέτρων που πρέπει να καθοριστούν και των μεθόδων ανάλυσης που θα εφαρμοστούν, συμπεριλαμβανομένης της σαφούς περιγραφής οποιασδήποτε βαθμονόμησης, διόρθωσης ή/και εκ νέου υπολογισμού που απαιτούνται για να καταστούν τα αποτελέσματα συμβατά με τα αποτελέσματα που αναλύονται σύμφωνα με τις εγκεκριμένες μεθόδους·5. Αναφορά του χρονοδιαγράμματος για την εκτέλεση των προβλεπόμενων μέτρων (έντυπο 2β).ζ) Τα μέτρα αφορούν τη θέσπιση και πραγματοποίηση μετεωρολογικών μετρήσεων στα μόνιμα παρατηρητήρια:1. Περιγραφή της υπάρχουσας κατάστασης·2. Αριθμός μόνιμων παρατηρητηρίων τα οποία πρέπει να περιληφθούν στις μετεωρολογικές μετρήσεις (έντυπο 2α).3. Λεπτομερής περιγραφή των διαδικασιών μέτρησης που εφαρμόζονται σε επίπεδο παρατηρητηρίου (αριθμός μετρήσεων, περιγραφή κ.λπ.).4. Λεπτομερής περιγραφή των παραμέτρων που πρέπει να καθοριστούν και των μεθόδων ανάλυσης που θα εφαρμοστούν, συμπεριλαμβανομένης της σαφούς περιγραφής οποιασδήποτε βαθμονόμησης, διόρθωσης ή/και εκ νέου υπολογισμού που απαιτούνται για να καταστούν τα αποτελέσματα συμβατά με τα αποτελέσματα που αναλύονται σύμφωνα με τις εγκεκριμένες μεθόδους·5. Αναφορά του χρονοδιαγράμματος για την εκτέλεση των προβλεπόμενων μέτρων (έντυπο 2β).η) Τα μέτρα αφορούν τη θέσπιση και πραγματοποίηση των μετρήσεων εδαφικού διαλύματος στα μόνιμα παρατηρητήρια:1. Περιγραφή της υπάρχουσας κατάστασης.2. Αριθμός μόνιμών παρατηρητηρίων τα οποία πρέπει να περιληφθούν για τη μέτρηση του εδαφικού διαλύματος (έντυπο 2α).3. Λεπτομερής περιγραφή των διαδικασιών μέτρησης που εφαρμόζονται σε επίπεδο παρατηρητηρίου (αριθμός μετρήσεων, περιγραφή κ.λπ.).4. Λεπτομερής περιγραφή των παραμέτρων που πρέπει να καθοριστούν και των μεθόδων ανάλυσης που θα εφαρμοστούν, συμπεριλαμβανομένης της σαφούς περιγραφής οποιασδήποτε βαθμονόμησης, διόρθωσης ή/και εκ νέου υπολογισμού που απαιτούνται για να καταστούν τα αποτελέσματα συμβατά με τα αποτελέσματα που αναλύονται σύμφωνα με τις εγκεκριμένες μεθόδους.5. Αναφορά του χρονοδιαγράμματος για την εκτέλεση των προβλεπόμενων μέτρων (έντυπο 2β).θ) Τα μέτρα αφορούν τη θέσπιση και πραγματοποίηση αξιολόγησης της βλάστησης του εδάφους στα μόνιμα παρατηρητήρια:1. Περιγραφή της υπάρχουσας κατάστασης.2. Αριθμός μόνιμων παρατηρητηρίων τα οποία πρέπει να περιληφθούν στην αξιολόγηση της βλάστησης του εδάφους (έντυπο 2α).3. Λεπτομερής περιγραφή των διαδικασιών μέτρησης που εφαρμόζονται σε επίπεδο παρατηρητηρίου (αριθμός επιμέρους δειγμάτων, περιγραφή κ.λπ.).4. Λεπτομερής περιγραφή των παραμέτρων που πρέπει να καθοριστούν και των μεθόδων ανάλυσης που θα εφαρμοστούν, συμπεριλαμβανομένης της σαφούς περιγραφής οποιασδήποτε βαθμονόμησης, διόρθωσης ή/και εκ νέου υπολογισμού που απαιτούνται για να καταστούν τα αποτελέσματα συμβατά.5. Αναφορά του χρονοδιαγράμματος για την εκτέλεση των προβλεπόμενων μέτρων (έντυπο 2β).5. Κόστος των μέτρων που προβλέπονται στο σημείο 4 στοιχεία α έως θ (έντυπο 2α)1. Δαπάνες εγκατάστασης ή επέκτασης του δικτύου [4 στοιχείο α)]:1.1. Δαπάνες ανά παρατηρητήριο.1.2. Συνολικές δαπάνες.1.3. Ενίσχυση που χορηγεί η Κοινότητα.2. Δαπάνες εγκατάστασης, παρατήρησης ή δειγματοληψίας για κάθε μελέτη [σημείο 4 στοιχεία β) έως θ)]:2.1. Δαπάνες ανά παρατηρητήριο.2.2. Συνολικές δαπάνες.2.3. Ενίσχυση που χορηγεί η Κοινότητα.3. Κόστος της ανάλυσης και αξιολόγησης για κάθε μελέτη [σημείο 4 στοιχεία β) έως ζ)]:3.1. Κόστος ανά παρατηρητήριο.3.2. Συνολικές δαπάνες.3.3. Ενίσχυση που χορηγεί η Κοινότητα.4. Συνολικό κόστος του έργου [άθροισμα δαπανών για τα σημεία 1.2 (εγκατάσταση), 2.2 (παρατηρήσεις ή/και δειγματοληψία) και 3.2 (ανάλυση και αξιολόγηση)].5. Συνολική ενίσχυση που χορηγεί η Κοινότητα [άθροισμα δαπανών για τα σημεία 1.2 (εγκατάσταση), 2.3 (παρατηρήσεις ή/και δειγματοληψία) και 3.3 (ανάλυση και αξιολόγηση)].6. Συμπληρώνονται τα έντυπα 2α και 2β.Ημερομηνία και υπογραφή(1) ΕΕ L 53 της 21.2.1987, σ. 14."&gt;PIC FILE= "L_1999180EL.001701.EPS"&gt;>PIC FILE= "L_1999180EL.001801.EPS">ΠΑΡΑΡΤΗΜΑ ΙΙΙΤο ακόλουθο τμήμα προστίθεται στο παράρτημα VIIα του κανονισμού (ΕΚ) αριθ. 1091/94:- Στο σημείο 1 (εξέταση των ονομάτων φακέλων ανά μελέτη) προστίθενται τα ακόλουθα: ">ΘΕΣΗ ΠΙΝΑΚΑ>"- και το τελευταίο εδάφιο αντικαθίσταται από το ακόλουθο κείμενο: "Κάθε ονομασία φακέλου αποτελείται από τον κωδικό της χώρας που αποτελείται από δύο γράμματα (που αναπαρίσταται από τα σημεία XX στον κατάλογο των ονομασιών), ο οποίος ακολουθείται από το έτος εκτίμησης (στο παράδειγμα 1996) ή GENER, σε περίπτωση που η πληροφορία δίνεται μία φορά, την τελεία (.) και στη συνέχεια έναν κωδικό με τρία γράμματα. Ο κωδικός αυτός των τριών γραμμάτων για τους φακέλους των παρατηρητηρίων αποτελείται από τα γράμματα PL και το πρώτο ή τα πρώτα γράμματα της εκτίμησης για το έδαφος (S), το φύλλωμα (F), την αύξηση (Ι), την εναπόθεση (D), τη μετεωρολογία (M), το εδαφικό διάλυμα (SS) και τη βλάστηση εδάφους (GV). Ο κωδικός τριών γραμμάτων για τους φακέλους δεδομένων αποτελείται από δύο (ή ένα) γράμματα για το έδαφος (S), το φύλλωμα (F), την αύξηση (Ι), την εναπόθεση (D), τη μετεωρολογία (M), το εδαφικό διάλυμα (SS) ή τη βλάστηση του εδάφους (Gv), και ένα (ή δύο) γράμματα που δηλώνουν τον υποχρεωτικό χαρακτήρα (M), προαιρετικό χαρακτήρα (O) ή τα διάφορα μέρη της εκτίμησης της αύξησης (Εv) και την εκτίμησης της εναπόθεσης (Air)."- Το έντυπο 5β αντικαθίσταται από το συνημμένο έντυπο 5β.- Τα έντυπα 8α, 8β, 8γ, 8δ, 8ε και 8στ αντικαθίστανται από τα συνημμένα έντυπα 8α, 8β και 8γ.- Προστίθενται τα ακόλουθα δύο έντυπα (έντυπο 10α και 10β).- Στους "καταλόγους κωδικών των στοιχείων της έρευνας των μονίμων παρατηρητηρίων που θα πρέπει να διαβιβαστούν στην Επιτροπή" πραγματοποιούνται οι ακόλουθες τροποποιήσεις:Πληροφορίες σχετικά με την απογραφή φυλλώματοςΤο στοιχείο 26 διαγράφεται.Λεπτομέρειες όσον αφορά τη μετεωρολογική παρακολούθησηΤα στοιχεία 41 έως 46 αντικαθίστανται από το ακόλουθο κείμενο: "(41) Κωδικός παρατηρητηρίου/οργάνουΌλα τα όργανα που εγκαθίστανται εντός ή πλησίον του παρατηρητηρίου, λαμβάνουν ένα κωδικό παρατηρητηρίου/οργάνου. Ο κωδικός αυτός αποτελείται από τον αριθμό του παρατηρητηρίου (μέχρι τέσσερα ψηφία) και έναν αύξοντα αριθμό για όλα τα όργανα (μέχρι το 99). Σε περίπτωση αντικατάστασης ή προσθήκης οργάνων, εφαρμόζονται νέοι κωδικοί (π.χ. το πέμπτο όργανο στο παρατηρητήριο 1234 θα λάβει τον κωδικό 1234.05).(42) ΘέσηΗ θέση του οργάνου προσδιορίζεται:S: Το όργανο είναι εγκατεστημένο επιτόπου, ήτοι εντός (της ρυθμιστικής ζώνης) του παρατηρητηρίου. Αυτό θα μπορούσε να βρίσκεται κάτω από την κομοστέγη ή επί του δασικού εδάφους.F: Το όργανο είναι εγκατεστημένο σε (παρακείμενο) ξέφωτο στη δασική περιοχή.W: Το όργανο είναι εγκατεστημένο σε μετεωρολογικό σταθμό (γενικά εκτός της δασικής περιοχής).O: Το όργανο είναι εγκατεστημένο σε άλλη περιοχή.(43) ΜεταβλητήΈνδειξη της μεταβλητής η οποία μετράται με το όργανοAT= θερμοκρασία αέραPR= κατακρήμνισηRH= σχετική υγρασίαWS= ταχύτητα ανέμουWD= διεύθυνση ανέμουSR= ηλιακή ακτινοβολίαUR= ακτινοβολία UV bTF= διαπερώσα βροχήSF= κορμορροήST= θερμοκρασία εδάφουςMP= δυναμικό κατακράτησης εδάφουςWC= περιεκτικότητα ύδατος του εδάφουςXX= άλλοι κωδικοί για πρόσθετες παραμέτρους μπορούν να χρησιμοποιηθούν, αλλά πρέπει να προσδιοριστούν στη συνοδευτική έκθεση δεδομένων.(44) Πληροφορίες σχετικά με τα όργαναΚάθετη θέσηΗ κάθετη θέση (ύψος ή βάθος) των οργάνων θα προσδιορίζεται σε μέτρα με θετικό σημείο (= ύψος πάνω από το έδαφος) ή αρνητικό σημείο (βάθος κάτω από το έδαφος), με τη χρήση 2 ψηφίων και 2 δεκαδικών.Κωδικός οργάνωνΠρέπει να χρησιμοποιούνται οι ακόλουθοι κωδικοί για τις δειγματοληψίες και για τη μέθοδο καταγραφής των δεδομένων:10: μη αυτόματη ανάγνωση και καταγραφή επί χάρτου20: μηχανική καταγραφή (μη μηχανική ανάγνωση και καταγραφή επί χάρτου)30: απευθείας καταγραφή επί χάρτου40: ψηφιακή καταγραφή (αυτόνομη)50: ψηφιακή καταγραφή (με ενσωματωμένο χρονολογικό μητρώο).Οι λεπτομέρειες σχετικά με τον εξοπλισμό αναφέρονται στη συνοδευτική έκθεση των δεδομένωνΔιάστημα σάρωσης (μόνον αυτόματα όργανα)Το διάστημα μεταξύ δύο διαδοχικών εκτιμήσεων πρέπει να αναφέρεται σε δευτερόλεπτα.Διάστημα αποθήκευσης (μόνον αυτόματα όργανα)Το διάστημα μεταξύ δύο διαδοχικών στιγμών αποθήκευσης δεδομένων πρέπει να αναφέρεται σε πρώτα λεπτά.(45) Παράμετροι που πρέπει να εκτιμώνται κατά την μετεωρολογική παρακολούθησηΚατακρήμνιση και διαπερώσα βροχήΗ κατακρήμνιση αναφέρεται ως ημερήσιο άθροισμα, χρησιμοποιώντας μέχρι τέσσερα ψηφία και ένα δεκαδικό.Θερμοκρασία (αέρας και εδάφους)Η θερμοκρασία αναφέρεται σε βαθμούς °C, με τη χρήση θετικού ή αρνητικού σημείου και δύο ψηφίων που ακολουθούνται από ένα δεκαδικό. Πρέπει να αναφέρονται η ημερήσια μέση, η ημερήσια ελάχιστη και η ημερήσια μέγιστη θερμοκρασία.Σχετική υγρασίαΗ σχετική υγρασία αναφέρεται ως ημερήσια μέση, ελάχιστη και μέγιστη τιμή κάθε ημέρας με τη μορφή δύο ψηφίων και ενός δεκαδικού.Ταχύτητα του ανέμουΗ ταχύτητα του ανέμου αναφέρεται ως η ημερήσια μέση και μέγιστη τιμή κάθε ημέρας, με τη μορφή δύο ψηφίων και ενός δεκαδικού.Διεύθυνση του ανέμουΗ διεύθυνση του ανέμου αναφέρεται ως η κυρίαρχη διεύθυνση του ανέμου κάθε ημέρας. Το ανεμολόγιο πυξίδας διαχωρίζεται σε οκτώ τμήματα των 45° αρχίζοντας από 22,5° προς τα πάνω [ΒΕ (=45°), Α (=90°), ΝΑ (=135°),..., Β (=0°)]. Η πλέον συχνή διεύθυνση ανέμου αναφέρεται με τη μέση τιμή της.Ηλιακή ακτινοβολία και ακτινοβολία UV bΗ ηλιακή ακτινοβολία και η ακτινοβολία UV b αναφέρεται ως ημερήσια μέση τιμή, με τη μορφή μέχρι τεσσάρων ψηφίων και ενός δεκαδικού.ΚορμορροήΗ κορμορροή υπολογίζεται σε mm κατακρήμνισης και αναφέρεται ως το ημερήσιο άθροισμα, με τη μορφή τεσσάρων ψηφίων και ενός δεκαδικού.Δυναμικό κατακράτησης εδάφουςΤο δυναμικό κατακράτησης εδάφους υπολογίζεται σε hPa ως η ημερήσια μέση, ελάχιστη και μέγιστη τιμή κάθε ημέρας, με τη μορφή μέχρι τεσσάρων ψηφίων και ενός δεκαδικού.Περιεκτικότητα ύδατος του εδάφουςΗ περιεκτικότητα ύδατος του εδάφους αναφέρεται σε Vol % ως η ημερήσια μέση, ελάχιστη και μέγιστη τιμή κάθε ημέρας, με τη μορφή μέχρι τεσσάρων ψηφίων και ενός δεκαδικού.(46) ΠληρότηταΗ πληρότητα είναι ένας δείκτης της κάλυψης των διαδικασιών σάρωσης και αποθήκευσης και αναφέρεται σε ποσοστό επί τοις εκατό με τη μορφή μέχρι τριών ψηφίων (100 % = πλήρης)."Τα σημεία 47, 48, 49 και 50 διαγράφονται.Τα ακόλουθα σημεία προστίθενται στον κατάλογο: "Πληροφορίες σχετικά με την αξιολόγηση βλάστησης εδάφους(61) Αριθμός παρατηρητηρίου/μελέτηςΚάθε χρονικό διάστημα (ημέρας), ή κατάσταση (εντός, εκτός περίφραξης) που αφορά αξιολόγηση της βλάστησης εδάφους σε ένα συγκεκριμένο παρατηρητήριο, λαμβάνει αριθμό μελέτης. Με το συνδυασμό του αριθμού του παρατηρητηρίου με τον αριθμό μελέτης δημιουργείται ένας ενιαίος αριθμός παρατηρητηρίου/μελέτης.(62) ΠερίφραξηΔεδομένου ότι η βλάστηση μπορεί να είναι διαφορετική εντός και εκτός μιας περίφραξης, αποφασίστηκε καταρχήν να μελετάται η βλάστηση εδάφους πάντοτε εκτός της περίφραξης. Σε περίπτωση κατά την οποία πραγματοποιείται επίσης μελέτη εντός της περίφραξης, το γεγονός αυτό αναφέρεται ως χωριστή μελέτη και προσδιορίζεται ο κωδικός περίφραξης:1= ναι, μελέτη εντός της περίφραξης2= όχι, μελέτη εκτός της περίφραξης.(63) Συνολική έκταση δειγματοληψίαςΗ συνολική έκταση δειγματοληψίας αναφέρεται σε m2 με μέχρι τέσσερα ψηφία. Στη συνοδευτική έκθεση δεδομένων (ή στη συνοδευτική έκθεση δεδομένων) πρέπει επίσης να αναφέρονται ακριβείς λεπτομέρειες σχετικά με τον αριθμό των επαναλήψεων, τη θέση/προσανατολισμό των παρατηρητηρίων βλάστησης εδάφους και τα μεγέθη των παρατηρητηρίων αυτών.(64) Ύψος και κάλυψη των στρωμάτωνΤο μέσο ύψος και η εκτιμώμενη κάλυψη του συνολικού στρώματος βλάστησης εδάφους, του στρώματος θάμνων, του στρώματος χλόης και του στρώματος βρύων πρέπει να υποβάλλονται ως εξής:>ΘΕΣΗ ΠΙΝΑΚΑ>x= πρέπει να υποβληθεί.Το μέσο ύψος των στρωμάτων πρέπει να αναφέρεται σε μέτρα με ένα ψηφίο και δύο δεκαδικά. Η εκτιμώμενη κάλυψη πρέπει να αναφέρεται σε ποσοστό επί τοις εκατό της συνολικής έκτασης δειγματοληψίας.(65) ΣτρώματαΚαθορίζονται τα ακόλουθα στρώματα:>ΘΕΣΗ ΠΙΝΑΚΑ>(66) Κωδικός είδουςΕφαρμόζεται κωδικός είδους, ο οποίος συνίσταται σε τρεις ομάδες κωδικών για τη συνομοταξία, το γένος και το είδος, που διαχωρίζονται με τελείες (.). Οι περισσότεροι κωδικοί αποτελούνται από τριψήφιο αριθμό. Δυστυχώς, ένα γένος αποτελείται από τριψήφιο αριθμό συν το γράμμα "α". Ο κωδικός είδους μπορεί να επεκταθεί κατά ένα γράμμα για να υποδείξει μια ποικιλία. Ο συνολικός κατάλογος περιλαμβάνει άνω των 1000 ειδών. Ο κατάλογος αυτός θα διατίθεται με ψηφιακή μορφή από την Επιτροπή για χρήση από τους ΕΚΠ.Σε περιπτώσεις που η Flora Europaea δεν είναι πλήρης, μπορεί να καταρτισθεί ειδικός κατάλογος από τον ΕΚΠ. Οι εν λόγω εθνικοί κωδικοί ειδών θα συνίστανται σε ένα νέο κωδικό (συνομοταξία, γένος και είδος) συν τον κωδικό χώρας (δύο γράμματα) που διαχωρίζονται με τελείες (.). Ο ΕΚΠ θα διατηρεί πλήρη κατάλογο όλων των κωδικών, συμπεριλαμβανομένων των σχετικών λεπτομερειών (πλήρη ονομασία, συνώνυμα κ.λπ.) και θα συμπεριλαμβάνει τον κατάλογο αυτό στο ΔΔΣ.(67) Κάλυψη των φυτικών ειδώνΟι χώρες είναι ελεύθερες όσον αφορά την εκτίμηση της αφθονίας/κάλυψης των φυτικών ειδών. Η αναφορά της κάλυψης αυτής πραγματοποιείται σε ποσοστό επί τοις εκατό, με πέντε ψηφία και δύο δεκαδικά (999.99). Στη συνοδευτική έκθεση των δεδομένων πρέπει να προσδιορίζονται οι πλήρεις μέθοδοι εκτίμησης, καθώς επίσης και η μετατροπή επί τοις εκατό."&gt;PIC FILE= "L_1999180EL.002301.EPS"&gt;>PIC FILE= "L_1999180EL.002401.EPS">>PIC FILE= "L_1999180EL.002501.EPS">>PIC FILE= "L_1999180EL.002601.EPS">ΠΑΡΑΡΤΗΜΑ IVΤο παράρτημα IX του κανονισμού (ΕΚ) αριθ. 1091/94 αντικαθίσταται από το ακόλουθο παράρτημα: "ΠΑΡΑΡΤΗΜΑ IXΚΟΙΝΕΣ ΜΕΘΟΔΟΙ ΓΙΑ ΤΙΣ ΜΕΤΡΗΣΕΙΣ ΜΕΤΕΩΡΟΛΟΓΙΑΣ ΣΤΑ ΜΟΝΙΜΑ ΠΑΡΑΤΗΡΗΤΗΡΙΑI. Γενικές παρατηρήσειςΟι μετεωρολογικές μετρήσεις πρέπει να διεξάγονται τουλάχιστον στο 10 % των μονίμων παρατηρητηρίων. Συνιστάται η μετεωρολογική παρακολούθηση σε παρατηρητήρια στα οποία παρακολουθούνται επίσης οι εναποθέσεις. Η εγκατάσταση του εξοπλισμού για τις μετεωρολογικές μετρήσεις πρέπει να συμπληρωθεί μέχρι τις 30 Ιουνίου 1999.Το παρόν παράρτημα στηρίζεται στις τεχνικές συστάσεις της ειδικής ομάδας εμπειρογνωμόνων μετεωρολογίας (EE/ICP-δάση). Σχετικά στοιχεία υπάρχουν στο εγχειρίδιο (1996/97) που καταρτίστηκε από την εν λόγω ομάδα εμπειρογνωμόνων.II. Μεθοδολογία απογραφήςII.1. Θέση του εξοπλισμού δειγματοληψίαςΓια την παρουσίαση των ιδιαίτερων κλιματολογικών συνθηκών των δασών, οι μετρήσεις θα πρέπει να διεξάγονται εντός της σχετικής δασικής περιοχής. Γενικά, οι μετρήσεις (εκτός των θερμοκρασιών εδάφους, της υγρασίας εδάφους και της κατακρήμνισης της δασοσυστάδας) μπορούν να πραγματοποιούνται είτε πάνω από την κομοστέγη της δασοσυστάδας του παρατηρητηρίου είτε σε σταθμό που βρίσκεται σε ξέφωτο εντός της δασικής περιοχής πολύ κοντά (γενικά, σε απόσταση μέχρι δύο χιλιομέτρων) προς τη δασοσυστάδα του παρατηρητηρίου. Η απόσταση από το σημείο μέτρησης σε σταθμούς που βρίσκονται σε ξέφωτο προς τις γύρω δασοσυστάδες ή άλλα εμπόδια θα πρέπει να είναι τουλάχιστον διπλάσια από το ύψος ενός πλήρους ανεπτυγμένου δένδρου/εμποδίου. Η θερμοκρασία εδάφους, η υγρασία εδάφους και η κατακρήμνιση δασοσυστάδας πρέπει να μετρώνται εντός της δασοσυστάδας του μόνιμου παρατηρητηρίου.Όποτε είναι δυνατόν, πρέπει να γίνεται συνδυασμός με τον εξοπλισμό των αποθέσεων. Για την αποφυγή των διαταραχών στην κατάσταση των ριζών και του εδάφους, ο εξοπλισμός πρέπει να τοποθετείται κατά τρόπο ώστε να είναι εύκολη η πρόσβαση σ' αυτόν και η συντήρησή του να γίνεται χωρίς να υπάρχει ανάγκη διέλευσης μέσω του παρατηρητηρίου.II.2. Μέθοδοι μέτρησης της πραγματικής μετεωρολογικής κατάστασης εντός ή πλησίον παρατηρητηρίουΜε την εγκατάσταση ενός μετεωρολογικού σταθμού σε ξέφωτο κοντά στο παρατηρητήριο, ή εγκατάσταση πύργου στη δασοσυστάδα κοντά στο παρατηρητήριο, η κατάσταση του καιρού μπορεί να παρακολουθείται κατά συνεχή τρόπο. Ο τεχνικός εξοπλισμός, οι αισθητήρες και η εγκατάστασή τους πρέπει να είναι σύμφωνοι με τα διεθνή πρότυπα του παγκόσμιου οργανισμού μετεωρολογίας και θα πρέπει επίσης να είναι συμβατοί με τα δίκτυα των εθνικών μετεωρολογικών υπηρεσιών. Πρέπει να μετρώνται οι ακόλουθες μεταβλητές:>ΘΕΣΗ ΠΙΝΑΚΑ>Συνιστώνται αυτόματοι σταθμοί με σχεδόν συνεχείς ([ap      ] 1 s) μεταβλητές μέτρησης και ηλεκτρονική αποθήκευση των συγκεντρωτικών τιμών για περιόδους μιας ώρας ή τμήματα αυτής.II.3. Συλλογή, συγκέντρωση, αποθήκευση και υποβολή των πληροφοριώνΤα δεδομένα πρέπει να συγκεντρώνονται σε ημερήσιες τιμές (άθροισμα ή μέση ελάχιστη και μέγιστη τιμή) πριν την υποβολή.Πρέπει να συλλέγονται και να υποβάλλονται οι ακόλουθες πληροφορίες για το παρατηρητήριο:- αριθμός παρατηρητηρίου,- ακριβείς λεπτομέρειες του χρησιμοποιηθέντος εξοπλισμού,- τοποθεσία των παρατηρητηρίων (γεωγραφικό μήκος, γεωγραφικό πλάτος, υψόμετρο) και του εξοπλισμού (που έχει σχέση με το παρατηρητήριο),- ημερομηνίες έναρξης και λήξης των μετρήσεων,- συχνότητα (αριθμός περιόδων).Οι πληροφορίες σχετικά με τις μεταβλητές υποβάλλονται σε ημερήσια βάση.ΚΑΤΑΛΟΓΟΣ ΤΩΝ ΠΑΡΑΜΕΤΡΩΝ>ΘΕΣΗ ΠΙΝΑΚΑ>x= πρέπει να υποβάλλεται.Για κάθε παρατηρητήριο στο οποίο πραγματοποιούνται μετρήσεις, πρέπει να συντάσσεται περίληψη των μετρήσεων και να υποβάλλεται στην Επιτροπή ετησίως, με τη χρήση των εντύπων XX1996.PLM, XX1996.MEM ΚΑΙ XX1996.MEO (έντυπα 8α, 8β, 8γ)."ΠΑΡΑΡΤΗΜΑ VΤο ακόλουθο παράρτημα ΧΙ προστίθεται στον κανονισμό (ΕΚ) αριθ. 1091/94: "ΠΑΡΑΡΤΗΜΑ ΧΙΚΟΙΝΕΣ ΜΕΘΟΔΟΙ ΓΙΑ ΤΗΝ ΑΞΙΟΛΟΓΗΣΗ ΤΗΣ ΒΛΑΣΤΗΣΗΣ ΤΟΥ ΕΔΑΦΟΥΣ ΣΤΑ ΜΟΝΙΜΑ ΠΑΡΑΤΗΡΗΤΗΡΙΑI. Γενικές παρατηρήσειςΗ αξιολόγηση της βλάστησης εδάφους πρέπει να διεξάγεται στο 10 % τουλάχιστον των μόνιμων παρατηρητηρίων. Η πρώτη κοινή αξιολόγηση πρέπει να περατωθεί πριν το φθινόπωρο του 1999. Η αξιολόγηση της βλάστησης του εδάφους έχει διπλό στόχο:- χαρακτηρισμός της τρέχουσας κατάστασης των δασικών οικοσυστημάτων με βάση την σύστασή τους,- παρακολούθηση των μεταβολών βλάστησης λόγω φυσικών και ανθρωπογενών περιβαλλοντικών παραγόντων.Δεδομένα βλάστησης του εδάφους, τα οποία συνελέγοντο και υφίσταντο ανάλυση πριν το 1997, μπορούν επίσης να χρησιμοποιηθούν εάν εφαρμοστούν οι μέθοδοι που περιγράφονται κατωτέρω.Το παρόν παράρτημα στηρίζεται στις τεχνικές συστάσεις της ειδικής ομάδας εμπειρογνωμόνων για την αξιολόγηση της βλάστησης του εδάφους (ΕΕ/ICP-δάση). Σχετικά στοιχεία περιλαμβάνονται στο σχετικό εγχειρίδιο (1997) που συνέταξε η εν λόγω ομάδα.II. Μεθοδολογία απογραφήςII.1. Επιλογή του τόπου δειγματοληψίαςΗ αξιολόγηση της βλάστησης του εδάφους πραγματοποιείται στα μόνιμα παρατηρητήρια. Η περιοχή που επιλέγεται για την αξιολόγηση της βλάστησης του εδάφους πρέπει να είναι αντιπροσωπευτική για το παρατηρητήριο. Διάφορες μονάδες δειγματοληψίας μπορούν να χρησιμοποιηθούν για στατιστικούς σκοπούς. Τα κράτη μέλη είναι ελεύθερα να επιλέξουν τον αριθμό και τη μορφή των μονάδων δειγματοληψίας. Εάν το παρατηρητήριο έχει περιφραχθεί, οι μονάδες δειγματοληψίας πρέπει να βρίσκονται εκτός της περίφραξης. Επιπροσθέτως, μπορούν επίσης να αξιολογηθούν μονάδες δειγματοληψίας εντός της περίφραξης. Οι διαταραχθείσες περιοχές πρέπει επίσης να αποφεύγονται (π.χ. φρεάτια, περιοχές παρακολούθησης εδαφικού διαλύματος, μονοπάτια). Η θέση των μονάδων δειγματοληψίας πρέπει να επισημαίνεται κατά μόνιμο τρόπο. Η ακριβής μέθοδος επισήμανσης επαφίεται στην ευχέρεια των κρατών μελών, αλλά το υλικό που θα χρησιμοποιηθεί, θα πρέπει να είναι αδρανές προκειμένου να αποφεύγεται η μόλυνση.II.2. Γενικές πληροφορίεςΠρέπει να συλλέγονται τα εξής γενικά στοιχεία:- αριθμός παρατηρητηρίου,- ημερομηνία δειγματοληψίας και ανάλυσης,- περίφραξη,- συνολική έκταση δειγματοληψίας,- πληροφορίες σχετικά με το συνολικό στρώμα βλάστησης εδάφους (κάλυψη), το στρώμα θάμνων και χλόης (κάλυψη και μέσο ύψος) και το στρώμα βρύων (κάλυψη).II.3. Μέτρηση της αφθονίας ή κάλυψη των ειδώνΤα κράτη μέλη είναι ελεύθερα να εφαρμόσουν στην αξιολόγηση το δικό τους σύστημα υποδιαιρέσεων εφόσον μπορεί να μετατραπεί απευθείας σε ποσοστό κάλυψης από 0,01 % (πολύ σπάνια) σε 100 % (πλήρης κάλυψη).II.4. ΕίδηΌλα τα φανερόγαμα, τα αγγειόσπερμα κρυπτόγαμα και τα κυριότερα είδη βρύων που ζουν μέσα στο έδαφος (βρυόφυτα) πρέπει να συμπεριληφθούν στην αξιολόγηση. Συνίσταται να συμπεριληφθούν οι λειχήνες που ζουν μέσα στο έδαφος. Τα είδη που δεν ζουν στο έδαφος και οι μύκητες μπορούν να σημειώνονται προαιρετικά. Πρέπει να χρησιμοποιείται η ονοματολογία της Flora Europaea. Σε καταστάσεις κατά τις οποίες η Flora Europaea δεν ισχύει, όταν διατίθενται επακριβέστερα στοιχεία ταξινόμησης, συμπλήρωση του εν λόγω πρότυπου καταλόγου ειδών μπορεί να πραγματοποιηθεί από το αρμόδιο NFC. H Επιτροπή πρέπει να τηρείται ενήμερη σχετικά με τους εν λόγω συμπληρωθέντες καταλόγους ειδών.II.5. Συχνότητα και χρόνος αξιολόγησηςΚάθε πέντε έτη, πρέπει να αναλαμβάνονται μελέτες βλάστησης σε όλα τα παρατηρητήρια. Συνιστάται να πραγματοποιείται η αξιολόγηση της βλάστησης του εδάφους ετησίως σε περιορισμένο αριθμό παρατηρητηρίων (π.χ. στο 10 %). Σε περίπτωση εποχιακά περίπλοκης σύνθεσης της βλάστησης, δυνατόν να χρειάζεται δεύτερη αξιολόγηση κατά τη διάρκεια του έτους προκειμένου να εκτιμηθεί η πλήρης κάλυψη της βλάστησης. Οι μετέπειτα αξιολογήσεις βλάστησης του εδάφους πρέπει να πραγματοποιούνται κατά την ίδια περίπου ημερομηνία του έτους.II.6. Ανάλυση και υποβολήΟι πληροφορίες σχετικά με τις μονάδες δειγματοληψίας πρέπει να συγκεντρώνονται σε επίπεδο παρατηρητηρίου. Σε περίπτωση μονάδων δειγματοληψίας εντός και εκτός της περίφραξης, πρέπει να συντάσσονται δύο συγκεντρωτικές καταστάσεις. Τα αποτελέσματα της αξιολόγησης της βλάστησης του εδάφους πρέπει να υποβάλλονται σε ετήσια βάση στην Επιτροπή σε τυποποιημένη μορφή, με βάση τα έντυπα 10α και 10β (στοιχεία φακέλου XX1996.PLV και XX1996.VEM).Η υποβολή των αποτελεσμάτων αξιολόγησης της βλάστησης του εδάφους πρέπει να περιλαμβάνει σε επίπεδο παρατηρητηρίου: τον αριθμό παρατηρητηρίου/μελέτης, τις γεωγραφικές συντεταγμένες του παρατηρητηρίου, την περίφραξη και τις πληροφορίες σχετικά με τα κυριότερα στρώματα. Πληροφορίες σχετικά με το επίπεδο αξιολόγησης πρέπει να περιλαμβάνουν: τον αριθμό παρατηρητηρίου/μελέτης, τον πρότυπο κωδικό των ειδών, με τη χρήση της σύντμησης οκτώ γραμμάτων που παρατίθεται στον συνημμένο κατάλογο ή σε συμπληρωθέντα κατάλογο για πρόσθετα είδη, καθώς επίσης και δείκτη κάλυψης που εκφράζεται σε ποσοστό σε επίπεδο παρατηρητηρίου.III. Συνοδευτικές πληροφορίες δεδομένωνIII.1. Συνοδευτικές πληροφορίες δεδομένων σχετικά με τις εφαρμοζόμενες μεθόδους (συνοδευτική έκθεση δεδομένων)Σε χωριστό έγγραφο, πρέπει να υποβάλλονται πληροφορίες σχετικά με:- το σχέδιο δειγματοληψίας των μονάδων δειγματοληψίας (αριθμός και περιοχή των επιμέρους παρατηρητηρίων),- ορισμός των στρωμάτων που εφαρμόζονται (βρύα, χλόη, θάμνοι, δένδρα),- μονάδες μέτρησης που χρησιμοποιούνται και μετατροπής τους σε ποσοστά,- πληροφορίες σχετικά με τις παρεκκλίσεις από τον πρότυπο κατάλογο ειδών και τους κωδικούς τους,- μέθοδοι συγκέντρωσης των στοιχείων που εφαρμόζονται, προκειμένου να επιτευχθούν πληροφορίες σε επίπεδο παρατηρητηρίου.Συνιστάται η υποβολή των πληροφοριών αυτών στην Επιτροπή με την χρήση των ερωτηματολογίων της συνοδευτικής έκθεσης δεδομένων που αναφέρονται στο παράρτημα Γ.III.2. Συνοδευτική έκθεση δεδομένων σχετικά με τις παρεκκλίσεις από πρότυπες μεθόδουςΟποιαδήποτε σημαντική παρέκκλιση από τα πρότυπα, η οποία δυνατόν να επηρέασε την αξιολόγηση, και οποιεσδήποτε σχετικές διαταραχές, οι οποίες πιθανόν να συνέβησαν, πρέπει να καταγράφονται και να αναφέρονται χωριστά.III.3. Συνοδευτικές πληροφορίες δεδομένων για την αξιολόγηση και την ερμηνεία (έκθεση ετήσιας προόδου)Πληροφορίες σχετικά με αξιολογήσεις και ερμηνεία των δεδομένων βλάστησης του εδάφους (ανεξάρτητα εάν συνδυάζονται με άλλα δεδομένα) πρέπει να αναφέρονται στην Επιτροπή στην ετήσια έκθεση προόδου."&gt;PIC FILE= "L_1999180EL.003101.EPS"&gt;>PIC FILE= "L_1999180EL.003201.EPS">